**Izziņa par atzinumos sniegtajiem iebildumiem par Ministru kabineta noteikumu projektu "Medību saimniecības attīstības fonda nolikums"**

(VSS-506, 18.06.2020., Nr.25, 30.§)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
|  Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. |  |  |  |  |  |
| 2. |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| 1. | Datums | 17.07.2020. |
|  | Saskaņošanas dalībnieki  | Tieslietu ministrija, Finanšu ministrija, Vides aizsardzības un reģionālās attīstības ministrija, Latvijas Pašvaldību savienība, Korupcijas novēršanas un apkarošanas birojs. |
|  | Saskaņošanas dalībnieki izskatīja šādu ministriju (citu) institūciju iebildumus | Tieslietu ministrija, Finanšu ministrija, Korupcijas novēršanas un apkarošanas birojs. |
|  | Ministrijas (citas) institūcijas, kuras nav ieradušās uz sanāksmi vai kuras nav atbildējušās uz uzaicinājumu piedalīties elektroniskajā saskaņošanā  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Izdoti saskaņā ar Medību likuma 31. panta ceturto daļu unLauksaimniecības un lauku attīstības likuma 5. panta ceturto daļu | **Tieslietu ministrija**1. Projekta izdošanas pamats ir norādīts Medību likuma 31. panta ceturtā daļa un Lauksaimniecības un lauku attīstības likuma 5. panta ceturtā daļa. Atbilstoši iepriekš minētajām tiesību normām, Ministru kabinets apstiprina medību saimniecības attīstības fonda nolikumu. Ministru kabinets nosaka kārtību, kādā tiek piešķirts valsts un Eiropas Savienības atbalsts lauksaimniecībai, un kārtību, kādā tiek piešķirts valsts un Eiropas Savienības atbalsts lauku un zivsaimniecības attīstībai. Atsevišķu valsts atbalsta pasākumu īstenošanu Zemkopības ministrija Valsts pārvaldes iekārtas likumā noteiktajā kārtībā var deleģēt privāto vai publisko tiesību subjektam. Saskaņā ar projekta 1. punktu noteikumi nosaka medību saimniecības attīstības fonda (turpmāk – fonds) pārvaldīšanas un izlietošanas, kā arī valsts atbalsta piešķiršanas, administrēšanas un uzraudzības kārtību fonda projektiem. Ievērojot minēto, norādām, ka projekta 1. punktā un projektā ietvertais regulējums neatbilst Lauksaimniecības un lauku attīstības likuma 5. panta ceturtajā daļā ietvertajam deleģējumam. Tādējādi lūdzam precizēt projektu atbilstoši deleģējumam vai arī papildināt norādi uz izdošanas pamatu ar atbilstošu tiesību normu (piemēram, Lauksaimniecības un lauku attīstības likuma 5. panta septīto daļu). | **Iebildums ņemts vērā** | Izdoti saskaņā ar Medību likuma 31. panta ceturto daļu unLauksaimniecības un lauku attīstības likuma 5. panta septīto daļu |
| 2. | 10. Padome:10.2. pieņem lēmumu par projekta īstenošanas pārskata apstiprināšanu vai neapstiprināšanu, par projekta īstenošanas termiņa pagarināšanu, atbalsta izmaksas apmēra vai kārtības maiņu, kā arī par piešķirtā atbalsta atmaksu, ja finansējums nav izlietots atbilstoši projekta iesniegumā paredzētajiem uzdevumiem un mērķiem, projekts nav īstenots kvalitatīvi vai piešķirtie līdzekļi nav izlietoti paredzētajā termiņā; | **Finanšu ministrija**1. Lūdzam pārskatīt noteikumu projekta 10.2.apakšpunktā noteikto redakciju “projekts nav īstenots kvalitatīvi”, jo no esošās redakcijas nav skaidrs, kā Medību saimniecības attīstības fonda padomē (turpmāk – Padome) tiks novērtēta projekta īstenošanas kvalitāte, attiecīgi lūdzam izvērtēt iespēju kvalitātes novērtēšanu sasaistīt ar projektā plānoto rezultātu sasniegšanu. | **Iebildums ņemts vērā** | 10.2. pieņem lēmumu par projekta īstenošanas pārskata apstiprināšanu vai neapstiprināšanu, par projekta īstenošanas termiņa pagarināšanu, atbalsta izmaksas apmēra vai kārtības maiņu, kā arī par piešķirtā atbalsta atmaksu, ja finansējums nav izlietots atbilstoši projekta iesniegumā paredzētajiem uzdevumiem un mērķiem, projektā plānotie rezultāti nav sasniegti vai piešķirtie līdzekļi nav izlietoti paredzētajā termiņā; |
| 3. | 13. Lai nodrošinātu fonda finansējuma izlietojuma atklātumu un veicinātu sabiedrības interešu ievērošanu fonda līdzekļu sadalē, kā arī sabiedrības līdzdalību lēmumu pieņemšanā, zemkopības ministrs apstiprina konsultatīvās padomes nolikumu un tās personālsastāvu uz pieciem gadiem, uzaicinot tajā piedalīties:13.1. trīs pārstāvjus no mednieku organizācijām, kurās ir vismaz 500 biedru;13.2. divus pārstāvjus no zinātnes un izpētes organizācijām;13.3. divus pārstāvjus no vides un dabas aizsardzības organizācijām, kurās ir vismaz 500 biedru;13.4. vienu privāto mežu īpašnieku vai pārvaldītāju pārstāvi un vienu publisko –valsts vai pašvaldību – mežu pārvaldītāju pārstāvi. | **Tieslietu ministrija**2. Atbilstoši projekta 13. punktam zemkopības ministrs apstiprina konsultatīvās padomes nolikumu un tās personālsastāvu, kā arī uzaicina konsultatīvajā padomē piedalīties uzskaitīto organizāciju pārstāvjus. No minētā nav saprotams, pēc kādiem kritērijiem zemkopības ministrs izraudzīsies attiecīgo organizāciju pārstāvjus. Tādējādi līdzam precizēt projektu vai arī papildināt projekta anotāciju ar atbilstošu skaidrojumu. | **Iebildums ņemts vērā** | Skat precizēto anotāciju, kā arī projekta 7.1.apakšpunktu.13. Lai nodrošinātu fonda finansējuma izlietojuma atklātumu un veicinātu sabiedrības interešu ievērošanu fonda līdzekļu sadalē, kā arī sabiedrības līdzdalību lēmumu pieņemšanā, zemkopības ministrs apstiprina konsultatīvās padomes nolikumu un tās personālsastāvu uz pieciem gadiem, iekļaujot tajā:13.1. trīs pārstāvjus no mednieku organizācijām, kurās ir vismaz 500 biedru;13.2. divus pārstāvjus no zinātnes un izpētes organizācijām;13.3. divus pārstāvjus no vides un dabas aizsardzības organizācijām, kurās ir vismaz 500 biedru;13.4. vienu privāto mežu īpašnieku vai pārvaldītāju pārstāvi un vienu publisko –valsts vai pašvaldību – mežu pārvaldītāju pārstāvi. |
| 4. | 14. Šo noteikumu 13. punktā minētās interešu grupas veido viena vai vairākas biedrības un nodibinājumi, kas pārstāv attiecīgo interešu grupu. | **Tieslietu ministrija**3. Projekta 14. punkts noteic, ka šo noteikumu 13. punktā minētās interešu grupas veido viena vai vairākas biedrības un nodibinājumi, kas pārstāv attiecīgo interešu grupu. Norādām, ka projekta 13. punktā nav minētas interešu grupas, bet gan organizācijas, līdz ar to lūdzam precizēt šo projekta punktu. | **Iebildums ņemts vērā** | 14. Šo noteikumu 13. punktā minētās interešu grupas veido viena vai vairākas biedrības un nodibinājumi, kas pārstāv attiecīgās organizācijas. |
| 5. | 18. Piecu darbdienu laikā pēc likuma "Par valsts budžetu" kārtējam gadam pieņemšanas Zemkopības ministrija izsludina projektu konkursu, nosūtot sludinājumu oficiālajam izdevumam "Latvijas Vēstnesis" un dienests publicē to savā tīmekļa vietnē. Sludinājumā norāda projektu iesniegumu iesniegšanas termiņu (datumu un laiku), kas nav īsāks par 10 darbdienām no sludinājuma publicēšanas dienas, kā arī kopējo pieejamo atbalsta apmēru un projektu īstenošanas laiku. Projektu iesniegumi iesniedzami, izmantojot dienesta elektronisko pieteikšanās sistēmu. | **Finanšu ministrija**2. Lūdzam precizēt noteikumu projekta 18.punktā lietoto terminu “likuma “Par valsts budžetu””, tā vietā lietojot Likuma par budžetu un finanšu vadību terminoloģiju, proti “gadskārtējā valsts budžeta likums”, kā arī izvērtēt, vai projektu konkursu izsludināšana tiešām jānosaka pēc gadskārtējā valsts budžeta likuma pieņemšanas, nevis izsludināšanas vai spēkā stāšanās. Vienlaikus, ņemot vērā noteikumu projekta 41.punktā noteikto, norādām, ka var veidoties situācija, ka projekta izpildes izmaksās var nākties iekļaut izmaksas, kas veidojušās pirms projekta konkursa izsludināšanas gadījumos, ja budžeta likums netiek pieņemts vai izsludināts, vai nestājās spēkā līdz kārtējā gada 1.janvārim, attiecīgi lūdzam izvērtēt, vai tas no nozares politikas veidotāja puses ir pieļaujami. | **Iebildums ņemts vērā** | 18. Piecu darbdienu laikā pēc gadskārtējā valsts budžeta likuma izsludināšanas Zemkopības ministrija izsludina projektu konkursu, nosūtot sludinājumu oficiālajam izdevumam "Latvijas Vēstnesis" un dienests publicē to savā tīmekļa vietnē. Sludinājumā norāda projektu iesniegumu iesniegšanas termiņu (datumu un laiku), kas nav īsāks par 10 darbdienām no sludinājuma publicēšanas dienas, kā arī kopējo pieejamo atbalsta apmēru un projektu īstenošanas laiku. Projektu iesniegumi iesniedzami, izmantojot dienesta elektronisko pieteikšanās sistēmu. |
| 6. | 20. Atbalsta saņēmējs var būt fiziska vai juridiska persona, bet ne padomes sastāvā esoša iestāde, ja vien tā nav dalībniece partnerības sastāvā. | **Tieslietu ministrija**4. Saskaņā ar projekta 20. punktu atbalsta saņēmējs var būt fiziska vai juridiska persona, bet ne padomes sastāvā esoša iestāde, ja vien tā nav dalībniece partnerības sastāvā. Lūdzam papildināt projekta anotāciju ar skaidrojumu, kas ir “partnerības sastāvs”, lai projektā ietvertais regulējums būtu saprotams.**Finanšu ministrija**6. Lūdzam anotācijā skaidrot noteikumu projekta 20.punktā paredzēto, ka par atbalsta saņēmēju var būt padomes sastāvā esoša iestāde, ja tā ir dalībniece partnerības sastāvā. **KNAB**1. Lūdzam precizēt noteikumu projekta 20. punktu, izsakot to šādā redakcijā: “20. Atbalsta saņēmējs var būt fiziska vai juridiska persona, bet ne padomes sastāvā esoša iestāde vai organizācija, ja vien tā nav dalībniece partnerības sastāvā.” Minētais precizējums nepieciešams, lai noteiktā prasība tiktu attiecināta uz visu Medību saimniecības attīstības fonda (turpmāk – MSAF) padomes institucionālo sastāvu. | **Iebildumi ņemti vērā** | Skat precizēto anotāciju. 20. Atbalsta saņēmējs var būt fiziska vai juridiska persona, bet ne padomes sastāvā esoša iestāde vai organizācija, ja vien tā nav dalībniece partnerības sastāvā. |
| 7. | 28. Konsultatīvā padome 10 darbdienu laikā pēc projekta iesnieguma saņemšanas, apkopojot visu konsultatīvās padomes locekļu vērtējumu, nosaka katra projekta iesnieguma vidējo vērtējumu un iesniedz to fonda sekretariātā, pievienojot katra konsultatīvās padomes locekļa vērtējumu. Konsultatīvās padomes locekļa individuālo vērtējumu publisko tikai ar attiecīgā konsultatīvās padomes locekļa atļauju. | **KNAB**3. Iepazīstoties ar MSAF konsultatīvās padomes pilnvaru un pienākumu aprakstu, kā arī konsultatīvās padomes locekļu sastāvu, ir pirmšķietami secināms, ka pastāv varbūtība situācijām, kurās konsultatīvās padomes locekļi ir pakļauti interešu konflikta un personīgu interešu lobēšanas riskam, ņemot vērā, ka to pārstāvētās organizācijas vai uzņēmumi arī mēdz kandidēt uz MSAF finansējumu. Lai arī formāli MSAF konsultatīvās padomes lēmumiem ir ieteikuma raksturs (attiecīgi to locekļiem nav noteikts valsts amatpersonas statuss), tās vērtējumam par projektu iesniegumiem ir būtisks svars, ko apliecina gan 2020. gada 23. janvāra MSAF padomes sēdes protokols Nr.3.2-7e/2/2020 ar MSAF konsultatīvās padomes sagatavoto vērtējumu un rekomendācijām par MSAF finansiālā atbalsta piešķiršanu 2020. gadā konkrētajiem pieteiktajiem projektiem, gan arī noteikumu projekta 10. punkta 10.1. apakšpunktā noteiktais, proti, ka Medību saimniecības attīstības fonda padome pēc Lauku atbalsta dienesta un konsultatīvās padomes izvērtējumu saņemšanas pieņem lēmumu par projekta finansēšanu vai tā noraidīšanu, tostarp par finansējuma piešķiršanas kārtību atbalstītajiem projektiem un projekta īstenošanas nosacījumiem. Pamatojoties uz iepriekš minēto, Birojs lūdz papildināt noteikumu projektu, tajā ietverot vismaz minimālo prasību attiecībā uz konsultatīvās padomes locekļu darbību, proti, konsultatīvās padomes loceklis atstata sevi no vērtējuma sniegšanas par tādas juridiskās personas projekta pieteikumu, kurā tas ir pārraudzības institūcijas, izpildinstitūcijas vai kontroles institūcijas loceklis, kā arī nesniedz vērtējumu par tādiem fizisku personu projektu pieteikumiem, kas ietekmē vai var ietekmēt šīs personas personiskās vai mantiskās intereses, vienlaikus fiksējot šo apstākli MSAF padomes sēdes protokolā. | **Iebildums ņemts vērā** | 28. Konsultatīvā padome 10 darbdienu laikā pēc projekta iesnieguma saņemšanas, apkopojot visu konsultatīvās padomes locekļu vērtējumu, nosaka katra projekta iesnieguma vidējo vērtējumu un iesniedz to fonda sekretariātā, pievienojot katra konsultatīvās padomes locekļa vērtējumu. Konsultatīvās padomes locekļa individuālo vērtējumu publisko tikai ar attiecīgā konsultatīvās padomes locekļa atļauju. Konsultatīvās padomes loceklis atstata sevi no vērtējuma sniegšanas par tādas juridiskās personas projekta pieteikumu, kurā tas ir pārraudzības institūcijas, izpildinstitūcijas vai kontroles institūcijas loceklis, kā arī nesniedz vērtējumu par tādiem fizisku personu projektu pieteikumiem, kas ietekmē vai var ietekmēt šīs personas personiskās vai mantiskās intereses, vienlaikus fiksējot šo apstākli fonda padomes sēdes protokolā. |
| 8. | 5. Par atbalsta piešķiršanu vai atteikumu piešķirt atbalstu lemj padome.10. Padome: 10.1. pēc dienesta un konsultatīvās padomes izvērtējumu saņemšanas pieņem lēmumu par projekta finansēšanu vai tā noraidīšanu, tostarp par finansējuma piešķiršanas kārtību atbalstītajiem projektiem un projekta īstenošanas nosacījumiem;31. Padome ne vēlāk kā 10 darbdienu laikā pēc konsultatīvās padomes lēmuma saņemšanas pieņem lēmumu par atbalsta piešķiršanu vai atteikumu piešķirt atbalstu. | **Tieslietu ministrija**6. Projekta 31. punkts noteic, ka padome ne vēlāk kā 10 darbdienu laikā pēc konsultatīvās padomes lēmuma saņemšanas pieņem lēmumu par atbalsta piešķiršanu vai atteikumu piešķirt atbalstu. Norādām, ka arī projekta 5. punkts noteic, ka par atbalsta piešķiršanu vai atteikumu piešķirt pabalstu lemj padome. Tāpat arī projekta 10.1. apakšpunktā ir ietverts regulējums par padomes lēmuma pieņemšanu. Vēršam uzmanību, ka atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 3.3. apakšpunktam normatīvā akta projektā neietver normas, kas dublē pašā normatīvā akta projektā ietverto normatīvo regulējumu. Ievērojot minēto, lūdzam atbilstoši precizēt projektu. | **Iebildums ņemts vērā**Projekta 5.punkts nosaka Padomes kompetenci, 10.punkts lēmuma pieņemšanas pienākumu un nosacījumus, bet 31.punkts - termiņu. | 31. Padome šo noteikumu 5.punktā minēto lēmumu pieņem ne vēlāk kā 10 darbdienu laikā pēc konsultatīvās padomes lēmuma saņemšanas. |
| 9. | 32. Padome ir tiesīga pieņemt lēmumu par atteikumu piešķirt atbalstu, ja:32.4. projekta atbalstīšana no fonda nav lietderīga, ņemot vērā konsultatīvās padomes vērtējumu, kā arī pieejamo finanšu līdzekļu apmēru un lietderības apsvērumus;32.5. fondā nepietiek līdzekļu. | **Finanšu ministrija**3. Lūdzam izvērtēt, vai noteikumu projekta 32.5.apakšpunktā noteiktais nepārklājas ar 32.4.apakšpunktā noteikto, kurā ir norādīta atsauce uz pieejamo finanšu līdzekļu apmēru. | **Iebildums ņemts vērā** | 32. Padome ir tiesīga pieņemt lēmumu par atteikumu piešķirt atbalstu, ja:32.4. projekta atbalstīšana no fonda nav lietderīga, ņemot vērā konsultatīvās padomes vērtējumu, kā arī lietderības apsvērumus;32.5. fondā nepietiek līdzekļu. |
| 10. | 35. Projekta finansēšanas izpildes un kontroles kārtību, dienesta un projekta īstenotāja tiesības, pienākumus un atbildību projekta īstenošanas laikā un pēc projekta pabeigšanas nosaka šie noteikumi. | **Tieslietu ministrija**8. Saskaņā ar projekta 35. punktu projekta finansēšanas izpildes un kontroles kārtību, dienesta un projekta īstenotāja tiesības, pienākumus un atbildību projekta īstenošanas laikā un pēc projekta pabeigšanas nosaka šie noteikumi. Lūdzam izvērtēt nepieciešamību iekļaut projektā šādu normu un atbilstoši precizēt projektu, ņemot vērā, ka atbilstoši projekta 1. punktam noteikumi nosaka valsts atbalsta piešķiršanas, administrēšanas un uzraudzības kārtību, kas jau pēc būtības sevī ietver projekta 35. punktā minēto. | **Iebildums ņemts vērā**Punkts konkretizē pušu (dienesta un projekta īstenotāja) savstarpējās attiecības un kompetences projekta īstenošanas laikā un pēc projekta pabeigšanas. | 35. Projekta finansēšanas izpildes un kontroles kārtību, dienesta un projekta īstenotāja tiesības un pienākumus projekta īstenošanas laikā, kā arī pēc projekta pabeigšanas nosaka šie noteikumi. |
| 11. | 36. Padome var pieņemt lēmumu par mazāka finansējuma piešķiršanu projekta īstenošanai, nekā pieprasīts projekta iesniegumā, ja:36.1. tā konstatē, ka projekta iesniegumā norādīto projekta mērķi ir iespējams sasniegt ar mazāku finansējumu; | **Finanšu ministrija**4. Lūdzam izvērtēt iespēju papildināt noteikumu projekta 36.1.apakšpunktu ar norādi ne tikai uz mērķi, bet arī projektā plānotajiem sasniedzamajiem rezultātiem, attiecīgi izsakot to šādā redakcijā: “tā konstatē, ka projekta iesniegumā norādīto projekta mērķi un izvirzītos sasniedzamos rezultātus ir iespējams sasniegt ar mazāku finansējumu”. | **Iebildums ņemts vērā** | 36. Padome var pieņemt lēmumu par mazāka finansējuma piešķiršanu projekta īstenošanai, nekā pieprasīts projekta iesniegumā, ja:36.1. tā konstatē, ka projekta iesniegumā norādīto projekta mērķi un izvirzītos sasniedzamos rezultātus ir iespējams sasniegt ar mazāku finansējumu; |
| 12. | 41. Projekta izpildes izmaksās ieskaita arī izdevumus, kas atbalsta saņēmējam radušies, pirms pieņemts šo noteikumu 10.1. apakšpunktā minētais padomes lēmums par projekta finansēšanu, sākot ar projekta īstenošanas gada 1. janvāri, ja tie nav segti no citiem publiskiem finanšu avotiem un atbilst projekta mērķim. | **Tieslietu ministrija**7. Ievērojot šā atzinuma 6. punktā norādīto, lūdzam izvērtēt projekta 41. punktā ietverto atsauci un nepieciešamības gadījumā to precizēt. | **Iebildums ņemts vērā** | 41. Projekta izpildes izmaksās ieskaita arī izdevumus, kas atbalsta saņēmējam radušies, pirms pieņemts šo noteikumu 5. punktā minētais padomes lēmums par projekta finansēšanu, sākot ar projekta īstenošanas gada 1. janvāri, ja tie nav segti no citiem publiskiem finanšu avotiem un atbilst projekta mērķim. |
| 13. | 44. Dienests ne vēlāk kā mēneša laikā pēc padomes lēmuma pieņemšanas par projekta finansēšanu pārskaita atbalsta pretendentam avansu vai starpmaksājumu fonda padomes noteiktajā apmērā. | **Finanšu ministrija**5. Lūdzam precizēt noteikumu projekta 44.punktā noteikto kārtību par avansu vai starpmaksājumu veikšanu, norādot maksimālo avansa un starpmaksājumos izmaksājamo procentuālo apmēru no projektam piešķirtā atbalsta summas. | **Iebildums ņemts vērā**Pārsvarā tiek praktizēts sadalījums: 35% avanss, 50% starpmaksājums un 15% noslēguma maksājums. Tomēr atsevišķiem sabiedrībā ļoti pozitīvi novērtētiem projektiem, ņemot vērā to specifiku - īstenošanas gaitu un raksturu, kā arī ierobežotās pašfinansējuma iespējas, nepieciešams avanss 90% apmērā – pretējā gadījumā projektu nav iespējams īstenot. Piemēram, projekts *“Mednieku un jauno mednieku teorētisko un praktisko apmācību nometne „Vanaga acs””*. Attiecīgi nepieciešama elastīga pieeja un rīcības brīvība Padomei lēmumu pieņemšanā. | 44. Dienests ne vēlāk kā mēneša laikā pēc padomes lēmuma pieņemšanas par projekta finansēšanu pārskaita atbalsta pretendentam avansu (līdz 90% no fonda finansētā apjoma) vai starpmaksājumu (līdz 75% no fonda finansētā apjoma) fonda padomes noteiktajā apmērā. |
| 14. | Skat anotāciju | **Tieslietu ministrija**9. Atbilstoši Ministru kabineta 2013. gada 10. decembra noteikumu Nr. 1455 “Medību saimniecības fonda nolikums” 13. punktam, pamatojoties uz padomes lēmumu Zemkopības ministrija slēdz līgumu ar finansētā projekta izpildītāju. Lūdzam sniegt skaidrojumu projekta anotācijā, kāpēc šāda norma un kārtība nav iekļauta projektā vai arī atbilstoši papildināt projektu ar attiecīgu regulējumu. | **Iebildums ņemts vērā** | Skat precizēto anotāciju. |
| 15. | Skat anotāciju | **KNAB**2. Šobrīd spēkā esošo Ministru kabineta 2013. gada 10. decembra noteikumu Nr. 1455 “Medību saimniecības attīstības fonda nolikums” 35. punkts paredz – ja Medību saimniecības attīstības fonda padomes loceklim saskaņā ar likumu "Par interešu konflikta novēršanu valsts amatpersonu darbībā" rodas interešu konflikts saistībā ar vērtējamo projekta pieteikumu, minētais padomes loceklis nav tiesīgs piedalīties attiecīgā projekta pieteikuma vērtēšanā. Lai arī jaunajā noteikumu projekta redakcijā šis punkts nav saglabāts, lūdzam papildināt noteikumu projekta anotāciju ar informatīvu atsauci, proti, ka MSAF padomes locekļi atbilstoši likuma “Par interešu konflikta novēršanu valsts amatpersonu darbībā” 4. pantā noteiktajam ir uzskatāmi par valsts amatpersonām un tiem ir saistoši visi minētajā likumā valsts amatpersonām noteiktie ierobežojumi un aizliegumi. | **Iebildums ņemts vērā** | Skat precizēto anotāciju. |
| 16. | Skat anotāciju. | **Finanšu ministrija**7. Lūdzam anotācijā skaidrot, kā plānots vērtēt noteikumu projekta 32.2.apakšpunktā minēto pieprasītā finansējuma nesamērīgumu un 32.4.apakšpunktā minēto lietderības apsvērumu. | **Iebildums ņemts vērā** | Skat precizēto anotāciju. |
| 17. | Skat anotāciju. | **Finanšu ministrija**8. Ņemot vērā anotācijas VII sadaļas 2.punktā norādīto informāciju, ka projekta izpilde tiks nodrošināta esošajās institūcijās ar tām pieejamiem resursiem esošā budžeta ietvaros, lūdzam precizēt anotācijas III sadaļu, aizpildot to atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” IV nodaļā noteiktajam, precizējot gadus un norādot Zemkopības ministrijas budžetā šim mērķim pieejamo finansējumu, vai arī aizpildot to atbilstoši iepriekš minētās instrukcijas 6.punktā noteiktajam, ņemot vērā, ka atbilstoši anotācijā sniegtajai informācijai noteikumu projekts nerada ietekmi uz valsts budžetu, un anotācijas I sadaļas 2.punktā noslēgumā sniegt informāciju par Zemkopības ministrijas budžetā šim mērķim pieejamo finansējumu. |  | Skat precizēto anotāciju. |
|  |  |  |  |  |

|  |  |  |
| --- | --- | --- |
| Atbildīgā amatpersona |    |  |
|   | (paraksts) |   |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Jānis Bārs

|  |
| --- |
| (par projektu atbildīgās amatpersonas vārds un uzvārds) |
| Meža departamenta Meža resursu un medību nodaļas vecākais referents |
| (amats) |
| 67027554 |
| (tālruņa un faksa numurs) |
| janis.bars@zm.gov.lv |